
DR.30.9.2003 15 
 

 Seperkara lagi, ini melibatkan juga mengenai dengan kerajaan negeri, sebab 
tapak-tapak ini semuanya berada di tiap-tiap negeri. Oleh yang demikian, ini juga di 
peringkat negeri boleh kita lakukan. Jadi, saya berharaplah kalau Yang Berhormat 
merasakan bahawa sekolah itu mempunyai nilai sejarah seperti yang terdapat di Kuala 
Lumpur, malah beberapa tapak sekolah di Kuala Lumpur pun walaupun tanahnya mahal 
tetapi kita masih pertahankan ia sebagai warisan bangsa dan negara kita. Terima kasih. 

 Tuan Fong Kui Lun:  Terima kasih Tuan Yang di-Pertua. Soalan tambahan. Tadi 
mengikut jawapan dari Yang Berhormat Setiausaha Parlimen, di Bandaraya Kuala Lumpur 
ada banyak sekolah lama seperti hanya yang disebut Victoria Institution, St. John Convent, 
Confucian School, banyak. Tetapi saya difahamkan Sekolah Menengah Perempuan Bukit 
Bintang pun sudah dijual dan diroboh walaupun ada warisan heritage sekolah itu. Saya 
ingin bertanya Yang Berhormat Setiausaha Parlimen, apakah rancangan kerajaan untuk 
mempertahankan seperti Sekolah St. John Convent di Bukit Nanas. Saya difahamkan 
kedua-dua sekolah telah dijual kepada pemaju. Terima kasih. 

 Dato' Mahadzir bin Mohd. Khir:  Saya tidak tahu sekolah mana yang sudah dijual 
kepada pemaju.  Saya tidak pernah dengar cerita ini.  Saya tidak tahulah. 

 Timbalan Yang di-Pertua [Dato' Haji Muhamad bin Abdullah]:  Siasatlah Yang 
Berhormat kalau tidak tahu. 

 Dato' Mahadzir bin Mohd. Khir:  Saya? 

 Timbalan Yang di-Pertua [Dato' Haji Muhamad bin Abdullah]:  Siasat 
sahajalah, kalau tidak tahu. 

 Dato' Mahadzir bin Mohd. Khir:  Ya, kita akan siasat.  Tetapi, saya tidak tahu 
sekolah mana yang sudah dijual, saya tidak tahu [Ketawa]  Yang saya tahu memang saya 
sebut tadi beberapa buah sekolah di dalam Wilayah Persekutuan.  Antaranya ialah saya 
boleh sebut lagi di sini ialah antaranya Sekolah Kebangsaan Batu di Jalan Raja Laut, 
Sekolah Kebangsaan Sultan Hishamuddin Alam Shah juga akan diwartakan, Sekolah 
Menengah Maxwell di Jalan Maxwell juga, Sektor Menengah Victoria yang saya sebutkan, 
St. John Institution di Jalan Bukit Nanas.  Sekiranya ada perkara-perkara yang telah 
disebutkan oleh Yang Berhormat sila kemukakan perkara itu dan kita pertimbangkan.  Jadi, 
janganlah kita buat pertuduhan bahawa kerajaan ....... 

 Tuan Fong Kui Lun:  [Menyampuk] 

 Timbalan Yang di-Pertua [Dato' Haji Muhamad bin Abdullah]:  Ya, jangan 
macam itu Yang Berhormat. 

 Dato' Mahadzir bin Mohd. Khir:  Tidak.  Ada sebuah sekolah saya tahu yang 
dipindahkan di satu kawasan dan dibina satu bangunan yang baru.  Jadi, setengah-
setengah bangunan Yang Berhormat mesti fahamkan.  Setengah-setengah bangunan tidak 
dapat dipertahankan.  Itu memang kita lakukan demikian kerana dia tidak dapat 
dipertahankan lagi yang setengah bangunan itu.  Sebab itu dia perlukan satu tapak baru 
dan ini digantikan dengan bangunan yang baru.  Saya katakan perkara ini boleh ditentukan, 
macam saya katakan tadi di pihak Jabatan Muzium dan Antikuiti tentang nilai sejarahnya.  
Jika ada Yang Berhormat katakan tadi dijual, sila kemukakan kepada pihak kita.  Terima 
kasih. 

  

7. Tuan Liow Tiong Lai [Bentong] minta Menteri Perdagangan Dalam Negeri Dan 
Hal Ehwal Pengguna menyatakan bilangan tribunal pengguna yang telah diwujudkan dan 
adakah Kerajaan bersedia menubuhkan tribunal tersebut di setiap daerah untuk 
kemudahan pengguna. 

 Setiausaha Parlimen Kementerian Perdagangan Dalam Negeri dan Hal Ehwal 
Pengguna [Tuan Wong Kam Hoong]:  Tuan Yang di-Pertua, Tribunal Tuntutan Pengguna 
Malaysia iaitu TTPM ditubuhkan di bawah Akta Perlindungan Pengguna 1999 beribu 
pejabat di Kuala Lumpur.  Walau bagaimanapun, bagi memudahkan pengguna memfailkan 

  



Seperkara lagi, ini melibatkan juga mengenai dengan kerajaan negeri, sebab tapak-tapak ini semuanya berada di tiap-tiap negeri. Oleh yang demikian, ini juga di peringkat negeri boleh kita lakukan. Jadi, saya berharaplah kalau Yang Berhormat merasakan bahawa sekolah itu mempunyai nilai sejarah seperti yang terdapat di Kuala Lumpur, malah beberapa tapak sekolah di Kuala Lumpur pun walaupun tanahnya mahal tetapi kita masih pertahankan ia sebagai warisan bangsa dan negara kita. Terima kasih. Tuan Fong Kui Lun: Terima kasih Tuan Yang di-Pertua. Soalan tambahan. Tadi mengikut jawapan dari Yang Berhormat Setiausaha Parlimen, di Bandaraya Kuala Lumpur ada banyak sekolah lama seperti hanya yang disebut Victoria Institution, St. John Convent, Confucian School, banyak. Tetapi saya difahamkan Sekolah Menengah Perempuan Bukit Bintang pun sudah dijual dan diroboh walaupun ada warisan heritage sekolah itu. Saya ingin bertanya Yang Berhormat Setiausaha Parlimen, apakah rancangan kerajaan untuk mempertahankan seperti Sekolah St. John Convent di Bukit Nanas. Saya difahamkan kedua-dua sekolah telah dijual kepada pemaju. Terima kasih. Dato' Mahadzir bin Mohd. Khir: Saya tidak tahu sekolah mana yang sudah dijual kepada pemaju. Saya tidak pernah dengar cerita ini. Saya tidak tahulah. Timbalan Yang di-Pertua [Dato' Haji Muhamad bin Abdullah]: Siasatlah Yang Berhormat kalau tidak tahu. Dato' Mahadzir bin Mohd. Khir: Saya?. Timbalan Yang di-Pertua [Dato' Haji Muhamad bin Abdullah]: Siasat sahajalah, kalau tidak tahu. Dato' Mahadzir bin Mohd. Khir: Ya, kita akan siasat. Tetapi, saya tidak tahu sekolah mana yang sudah dijual, saya tidak tahu [Ketawa] Yang saya tahu memang saya sebut tadi beberapa buah sekolah di dalam Wilayah Persekutuan. Antaranya ialah saya boleh sebut lagi di sini ialah antaranya Sekolah Kebangsaan Batu di Jalan Raja Laut, Sekolah Kebangsaan Sultan Hishamuddin Alam Shah juga akan diwartakan, Sekolah Menengah Maxwell di Jalan Maxwell juga, Sektor Menengah Victoria yang saya sebutkan, St. John Institution di Jalan Bukit Nanas. Sekiranya ada perkara-perkara yang telah disebutkan oleh Yang Berhormat sila kemukakan perkara itu dan kita pertimbangkan. Jadi, janganlah kita buat pertuduhan bahawa kerajaan ....... Tuan Fong Kui Lun: [Menyampuk]. Timbalan Yang di-Pertua [Dato' Haji Muhamad bin Abdullah]: Ya, jangan macam itu Yang Berhormat. Dato' Mahadzir bin Mohd. Khir: Tidak. Ada sebuah sekolah saya tahu yang dipindahkan di satu kawasan dan dibina satu bangunan yang baru. Jadi, setengah- setengah bangunan Yang Berhormat mesti fahamkan. Setengah-setengah bangunan tidak dapat dipertahankan. Itu memang kita lakukan demikian kerana dia tidak dapat dipertahankan lagi yang setengah bangunan itu. Sebab itu dia perlukan satu tapak baru dan ini digantikan dengan bangunan yang baru. Saya katakan perkara ini boleh ditentukan, macam saya katakan tadi di pihak Jabatan Muzium dan Antikuiti tentang nilai sejarahnya. Jika ada Yang Berhormat katakan tadi dijual, sila kemukakan kepada pihak kita. Terima kasih. 7. Tuan Liow Tiong Lai [Bentong] minta Menteri Perdagangan Dalam Negeri Dan Hal Ehwal Pengguna menyatakan bilangan tribunal pengguna yang telah diwujudkan dan adakah Kerajaan bersedia menubuhkan tribunal tersebut di setiap daerah untuk kemudahan pengguna. Setiausaha Parlimen Kementerian Perdagangan Dalam Negeri dan Hal Ehwal Pengguna [Tuan Wong Kam Hoong]: Tuan Yang di-Pertua, Tribunal Tuntutan Pengguna Malaysia iaitu TTPM ditubuhkan di bawah Akta Perlindungan Pengguna 1999 beribu pejabat di Kuala Lumpur. Walau bagaimanapun, bagi memudahkan pengguna memfailkan.